
[bookmark: OLE_LINK36][bookmark: OLE_LINK233]Informatīvais ziņojums
[bookmark: OLE_LINK2]
[bookmark: OLE_LINK5][bookmark: OLE_LINK54]"Par Latvijas Lauksaimniecības izaugsmes plānu 2026. – 2036. gadam"

[bookmark: OLE_LINK235][bookmark: OLE_LINK221][bookmark: OLE_LINK6][bookmark: OLE_LINK194]Lauksaimniecība un pārtikas ražošana ir stratēģiski svarīgas nozares, kas Latvijas un Eiropas iedzīvotājiem nodrošina drošu un kvalitatīvu pārtiku un eksporta potenciālu, palīdz uzturēt valsts ekonomiku, veicina lauku teritoriju saglabāšanu un dzīvi lauku apvidos, kā arī dod ieguldījumu dabas resursu uzturēšanā
Informatīvā ziņojuma mērķis ir informēt Ministru kabinetu par Latvijas lauksaimniecības attīstības galvenajiem izaicinājumiem un nepieciešamajiem rīcības virzieniem, kā arī iepazīstināt ar Zemkopības ministrijas (turpmāk – ZM) izstrādāto Latvijas lauksaimniecības izaugsmes plānu 2026. – 2036. gadam (turpmāk – Plāns), kas pievienots šī informatīvā ziņojuma pielikumā. 
[bookmark: OLE_LINK228][bookmark: OLE_LINK247][bookmark: OLE_LINK240][bookmark: OLE_LINK1]Plāns ir vidēja termiņa plānošanas dokuments, kas nosaka četrus Latvijas lauksaimniecības nozares attīstības virzienus līdz 2036. gadam, vienlaikus iezīmējot ilgtermiņa attīstības perspektīvu līdz 2050. gadam. Vienlaikus Eiropas Komisija ir publicējusi priekšlikumus Eiropas Savienības (turpmāk – ES) Daudzgadu finanšu shēmai 2028.–2034. gadam (turpmāk – DFS 2028.–2034. gadam) un jaunajai Kopējās lauksaimniecības politikai (turpmāk – KLP) pēc 2027. gada, uzsākot diskusijas par nākamā plānošanas perioda prioritātēm un finansējuma sadali. 
[bookmark: OLE_LINK234][bookmark: OLE_LINK8][bookmark: OLE_LINK3]Tādējādi, Plāns kalpo par stratēģisku pamatu Latvijas sagatavošanās darbam jaunajam KLP periodam pēc 2027. gada un DFS 2028.–2034. gadam, nosakot rīcības virzienus nozares konkurētspējas, produktivitātes un nozares ilgtermiņa dzīvotspējas stiprināšanai.
[bookmark: OLE_LINK7][bookmark: OLE_LINK241][bookmark: OLE_LINK12][bookmark: OLE_LINK11][bookmark: OLE_LINK13]Vienlaikus Plāns nav uzskatāms par visaptverošu visu ZM kompetencē esošo politikas jomu vai KLP instrumentu un mērķu izvērtējumu nākamā DFS 2028.–2034. gadam ietvarā. Tas neaizstāj Latvijas Valsts un reģionu partnerības plānu (turpmāk – VRP plāns), KLP plānošanas dokumentus vai citus ZM kompetencē esošo politikas jomu plānošanas dokumentus, tostarp klimata, dabas aizsardzības, bioloģiskās daudzveidības un lauku attīstības jomā. Minēto politikas jomu mērķi arī turpmāk tiks plānoti un īstenoti atbilstoši ES un Latvijas normatīvajam regulējumam, izmantojot attiecīgos publiskā finansējuma instrumentus. ZM sadarbībā ar nozari turpinās darbu pie attiecīgo intervenču, finansējuma instrumentu un īstenošanas mehānismu izstrādes, kā arī nodrošinās plānā noteikto mērķa rādītāju uzraudzību.

Lauksaimniecība un pārtikas ražošana ir stratēģiski nozīmīgas Latvijas tautsaimniecības nozares, kas veicina valsts ekonomisko izaugsmi, eksportu, nodarbinātību un reģionu attīstību. 2024. gadā lauksaimniecība veidoja 1,9 % no Latvijas IKP pievienotās vērtības, pārtikas ražošana – 2,4 %, bet pēdējo desmit gadu laikā lauksaimniecības pievienotā vērtība palielinājusies par 78 %. Vienlaikus 2025. gadā lauksaimniecības, pārtikas un zivsaimniecības produktu eksports veidoja 23 % no kopējā Latvijas eksporta, apliecinot nozares būtisko lomu valsts ekonomikā. Lauksaimniecība nodrošina nodarbinātību un uzņēmējdarbību lauku teritorijās, kur dzīvo aptuveni 30 % Latvijas iedzīvotāju, kā arī sekmē  reģionu attīstību, apsaimniekojot gandrīz 2 miljonus hektāru lauksaimniecības zemes.
[bookmark: OLE_LINK204]Galvenās identificētās problēmas lauksaimniecības nozarē:
[bookmark: OLE_LINK212]1. Zema produktivitāte no hektāra un nepietiekama uzmanība augsnes kvalitātei: efektīvi netiek izmantots galvenā lauksaimnieciskā ražošanas resursa – zemes – potenciāls, un lauksaimniecības nozares vidējā izlaide uz vienu hektāru veido 971 EUR, kas salīdzinājumā ar citām ES dalībvalstīm ir tikai 28,6 % no vidējās izlaides uz hektāru ES dalībvalstīs. Pietrūkstot precīziem datiem, bez ieguldījumiem zemes auglībā Latvijas saimniecības turpinās zaudēt savu ražošanas potenciālu.
[bookmark: OLE_LINK213]2. Liels atbalsta īpatsvars saimniecību ienākumos – atkarība no atbalsta: saimniecībām atbalsts veido lielāko ienākumu daļu, turklāt mazākas saimniecības ir vairāk atkarīgas no atbalsta. Mazo un vidējo saimniecību ienākumos atbalsts vidēji veido 81–95 %.
[bookmark: OLE_LINK49][bookmark: OLE_LINK195][bookmark: OLE_LINK214]3. Importa dominance patēriņā un zemas pievienotās vērtības radīšana Latvijā: pašu saražotais patēriņā veido vidēji 27 %. Lauksaimniecības un pārtikas eksports 2025. gadā veidoja 23 % no kopējā Latvijas eksporta, bet Latvija eksportē izejvielas (graudus, svaigpienu, 6–8 mēnešus vecus teļus, sivēnus), tā radot pienesumu citas valsts ekonomikai. Turklāt produktivitāte lauksaimniecības ražošanas jomā vidēji uz vienu nodarbināto Latvijā ir 9903 EUR, tas ir, par 52 % mazāk nekā vidēji ES. Zemā produktivitāte ir šķērslis nozares izaugsmei un apdraud saimniecību  ilgtermiņa dzīvotspēju.
[bookmark: OLE_LINK50][bookmark: OLE_LINK47][bookmark: OLE_LINK219]4. Nozares ievainojamība no dažāda veida riskiem – nepietiekama risku un krīžu vadības atbildība lauksaimniecībā: pēdējos gados lauksaimniecības nozari ietekmē gan dažādi ģeopolitiski notikumi (Krievijas un Ukrainas karš, Covid-19 pandēmija, konflikts Tuvajos Austrumos), gan nelabvēlīgi laikapstākļiem, kas atstāj ievērojamu iespaidu uz lauksaimniecisko ražošanu.
[bookmark: OLE_LINK41][bookmark: OLE_LINK229][bookmark: OLE_LINK81][bookmark: OLE_LINK211]Lai risinātu minētās problēmas un uzlabotu situāciju nozarē, ir noteikti lauksaimniecības nozares četri attīstības virzieni:
1. Augsnes auglība – nozares pamats, uzņēmējdarbības galvenā atbildība nākamo paaudžu priekšā un nepieciešamība palielināt zemes apsaimniekošanas efektivitāti.
[bookmark: OLE_LINK248][bookmark: OLE_LINK198]Koncentrēšanās uz augsnes kvalitātes uzlabošanu un tās ilgtspējīgu apsaimniekošanu. Tādu pasākumu īstenošana, kas nodrošina lauksaimnieciskās ražošanas spēju saglabāt efektivitāti ilgtermiņā, turklāt ar stratēģisku pieeju, lai garantētu pārtikas pieejamību.
[bookmark: OLE_LINK252]2. Konkurētspēja – trīs saimniecību grupas un uz to attīstību vērsta politika. Datu nozīme lēmumu pieņemšanā par uzņēmumu attīstību, lai stiprinātu saimniecības “finanšu veselību”.
[bookmark: OLE_LINK29][bookmark: OLE_LINK205]KLP ienākumu atbalsts nākamajā plānošanas periodā paredzams saimniecībām vai uzņēmumiem, kas aktīvi iesaistās lauksaimniecības produktu ražošanā pārtikas nodrošinājumam. Atbalsta apmērs ir samērojams ar saimniecību ekonomisko aktivitāti, un atbalstam ir jānodrošina lauksaimniecības izlaides un pievienotās vērtības pieaugums. Jāveicina datu uzkrāšana un to izmantošana saimniecībās, lai varētu pieņemt izsvērtus un pamatotus lēmumus saimniecību attīstībai. 
3. Tirgus pieejamība – sadarbība kopējā pievienotās vērtības ķēdē. Jēgpilnu stratēģiju izstrāde un īstenošana savā nozarē un uzņēmumu attīstības mērķu pieskaņošana stratēģijai.
[bookmark: OLE_LINK208]Lauksaimnieku tirgus varas stiprināšana, veicinot efektīvu un kvalitatīvu sadarbību visā pievienotās vērtības ķēdē, ir priekšnoteikums taisnīgākai vērtības sadalei un augstākas pievienotās vērtības radīšanai Latvijā. Nozaru izstrādātās stratēģijas kalpo par pamatu mērķtiecīgai un ilgtermiņā dzīvotspējīgai lauksaimniecības nozares attīstībai, vienlaikus paredzot arī pašu nozaru atbildību par savas izaugsmes un konkurētspējas stiprināšanu. Tādējādi atbalsts ir sniedzams tiem pasākumiem, kas veicina ne tikai atsevišķu saimniecību attīstību, bet arī pašu nozaru noteikto izaugsmes rādītāju sasniegšanu. Turklāt atbalsts nepieciešams pārstrādei visā pārtikas vērtības ķēdē (turpmāk – PVĶ).
[bookmark: OLE_LINK55]4. Riska vadība - kopējas līdzsvarotas atbildības stiprināšana un paplašināts, nozarēm piemērots riska pārvaldības instrumentu klāsts.
[bookmark: OLE_LINK209]Lauksaimnieku spēja identificēt dažāda veida riska faktorus un satricinājumus un operatīvi reaģēt uz tiem. Līdzsvarotas atbildības veicināšana un jaunu riska pārvaldības rīku ieviešana, lai nozarē mazinātu dažāda veida risku, kā arī pārtikas piegādes ķēžu stabilitātes garantēšana pat krīzes apstākļos. 
[bookmark: OLE_LINK232]Jaunais ietvars (1.attēls) nav tikai vīzija dokumentā – tas ir reāls nozaru ekosistēmas plāns, kur katrs hektārs un lēmums tiek pārvērsts devumā Latvijas ekonomikā.

1.attēls. Latvijas lauksaimniecības izaugsmes plāna 2026 – 2036
devums tautsaimniecībai 
[image: ]

Plānā paredzētie pasākumi ir vērsti uz publiskā finansējuma efektīvāku izmantošanu, prioritāri atbalstot ražojošas un ekonomiski dzīvotspējīgas saimniecības, lai veicinātu lauksaimniecības produktivitātes un pievienotās vērtības pieaugumu, uzņēmumu konkurētspēju un eksportspēju, stiprinātu lauku teritoriju ekonomisko attīstību, kā arī nodrošinātu lielāku publisko ieguldījumu atdevi nākamajā ES plānošanas periodā.
[bookmark: OLE_LINK136]Ņemot vērā Plāna četros attīstības virzienos noteiktos mērķus un problēmjautājumus, katram lauksaimniekam un uzņēmumam, kas plāno pretendēt uz ES atbalstu nākamajā finanšu plānošanas periodā, jau šobrīd ir jāizvērtē sava darbība, jāsakārto dati un jāpieņem skaidri, ekonomiski pamatoti attīstības lēmumi, jo atbalsta piešķiršana būs ciešāk saistīta ar finanšu sniegumu un dzīvotspēju. Vienlaikus saimniecību un uzņēmumu attīstībai jāvirzās uz konkurētspējīgām un no publiskā atbalsta arvien neatkarīgākām struktūrām, savukārt pārstrādes sektoram jāattīsta vietējā izejvielu pārstrāde augstas pievienotās vērtības produktos, lai mazinātu izejvielu eksportu un nodrošinātu vērtības radīšanu Latvijā, tādējādi veicinot gan nozares, gan valsts ekonomisko attīstību un gatavību 2028. gada plānošanas periodam.
[bookmark: OLE_LINK9][bookmark: OLE_LINK10]Lauksaimniecībai ir būtiska nozīme kopējā Latvijas izaugsmē, jo nozare veicina reģionālo attīstību, nodarbinātību, infrastruktūras un apdzīvotības uzturēšanu lauku teritorijās. Lauksaimniecība ir cieši saistīta ar ainavas uzturēšanu, dabas resursu apsaimniekošanu un bioloģiskās daudzveidības saglabāšanu, kuru nodrošināšanā būtiska nozīme ir vidi saudzējošai saimniekošanas praksei. Tāpat lauksaimniecības darbības stiprina vietējo kopienu integrāciju, veicina sociālo kohēziju un ir nozīmīgs instruments lauku teritoriju ekonomiskās un sociālās noturības veidošanai. 
[bookmark: OLE_LINK53][bookmark: OLE_LINK52]

